als_Latn dik_Latn sag_Latn
Qeveria do të marrë sërish javën e ardhshme borxh në tregun e brendshëm por kësaj radhe ne valute, duke kërkuar 11 milionë euro. Kërkesa vjen ne nje kohe kur qarkullimi i euros është shtuar prej emigranteve. Ekspertët shprehen se kostot e këtij borxhi mund të bëhen të rrezikshme në të ardhmen për shkak te kursit të këmbimit. Ata nuk mohojnë edhe dilemën në të cilën mund të ndodhet arka e shtetit në muajt në vijim. Por përse mund të jetë një alternativë më e mirë investimi në bono? Çdo individ, i cili ka një depozitë prej 300 mijë lekësh mund të hapë një llogari pranë Bankës së Shqipërisë dhe më pas të zgjedhë formën e investimit: bono 3 mujore, 6 mujore ose 1 vjeçare. Në rastin e bonove investimi konsiderohet më i sigurtë, por dhe interesi mund të jetë më i mirë se ai i bankave. Ekspertët këshillojnë qytetarët që gjatë kësaj periudhe të mos pozicionohen në kursin e këmbimit pasi mund të ketë të papritura. Rritja e kërkesës për euro mund ta forcojë atë, por ndërkohë edhe ardhja e emigrantëve mund të sjellë një rritje të lekut. Aktualisht luhatshmëritë në tregun valutor gjatë kësaj kohe nuk kanë qenë të mëdha, në një kohë që pritej si çdo sezon një dobësim i monedhës europiane.
als_Latn